पाएं अपने शहर की ताज़ा ख़बरें और फ्री ई-पेपरडाउनलोड करें
थाना खुईयांसरवर की पुलिस ने गांव पंजकोसी में नाबालिग को शादी का झांसा देकर भगा ले जाने के आरोप में पड़ोसी युवक पर मामला दर्ज किया है। मामले की जांच एएसआई बीरबल सिंह कर रहे हैं। पुलिस के अनुसार गांव पंजकोसी की एक महिला ने मामला दर्ज करवाया कि उसके 8 बच्चे हैं और उसकी छोटी बेटी जो दसवीं कक्षा में पढ़ती है, 3 मई को करियाना की दुकान पर सामान लेने के लिए गई थी और वापस घर नहीं लौटी। महिला ने बताया कि उन्होंने अपने स्तर पर लड़की की तालाश की तो उनको पता चला कि उनके पड़ोस में अपने नाना गणपत राम के पास रहने वाला उदयपाल पुत्र राम कुमार वासी 13 केवाईडी, खाजूवाला, राजस्थान उनकी बेटी को शादी का झांसा देकर अपने साथ भगाकर ले गया है। पुलिस ने उदयपाल के खिलाफ मामला दर्ज कर जांच शुरू कर दी है।
नाबालिग को अगवा करके दुष्कर्म करने के मामले में आरोपी पर मामला दर्ज
थाना सिटी की पुलिस ने एक नाबालिग के साथ दुष्कर्म करने वाले आरोपी पर मामला दर्ज किया है। जांच अधिकारी एसआई अमरजीत कौर ने बताया कि पीड़ित युवती ने बयान दर्ज करवाए थे कि वह 30 अप्रैल को दोपहर 1.30 बजे सरकारी कन्या सीनियर सेकेंडरी स्कूल जलालाबाद में एडमिशन करवाकर स्कूल से बाहर निकली तो मनीष सिंह वासी सोहना सांदड वहां पर अपनी कार लेकर आ गया और जबरन उसको कार में बिठाकर ड्रीम विला पैलेस हिसान वाला, रोड नहर पर ले गया। युवती के मुताबिक वहां पर आरोपी मनीष सिंह ने उसके साथ दुष्कर्म किया। पुलिस ने बयान के आधार पर आरोपी के खिलाफ धारा 376, 506, 4 पोस्को एक्ट के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn